CELEX: 32012R1050
Language: sk
Date: 2012-11-08 00:00:00
Title: Nariadenie Komisie (EÚ) č. 1050/2012 z  8. novembra 2012 , ktorým sa mení a dopĺňa nariadenie (EÚ) č. 231/2012, ktorým sa ustanovujú špecifikácie prídavných látok uvedených v prílohách II a III k nariadeniu Európskeho parlamentu a Rady (ES) č. 1333/2008, pokiaľ ide o polyglycitolový sirup  Text s významom pre EHP

9.11.2012   
            
            
               SK
            
            
               Úradný vestník Európskej únie
            
            
               L 310/45
            
         NARIADENIE KOMISIE (EÚ) č. 1050/2012
   z 8. novembra 2012,
   ktorým sa mení a dopĺňa nariadenie (EÚ) č. 231/2012, ktorým sa ustanovujú špecifikácie prídavných látok uvedených v prílohách II a III k nariadeniu Európskeho parlamentu a Rady (ES) č. 1333/2008, pokiaľ ide o polyglycitolový sirup
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (1), a najmä na jeho článok 14,
   so zreteľom na nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (2), a najmä na jeho článok 7 ods. 5,
   keďže:
   
               (1)
            
            
               V nariadení Komisie (EÚ) č. 231/2012 (3) sa stanovujú špecifikácie prídavných látok v potravinách uvedených v prílohách II a III k nariadeniu (ES) č. 1333/2008.
            
         
               (2)
            
            
               Európsky úrad pre bezpečnosť potravín (ďalej len „úrad“) vyjadril svoje stanovisko k bezpečnosti polyglycitolového sirupu na základe prehodnotenia špecifikácií navrhnutých žiadateľom 24. novembra 2009 ako prídavnej látky v potravinách (4). Uvedená prídavná látka v potravinách bola na základe špecifických použití následne povolená a nariadením Komisie (EÚ) č. 1049/2012 z 8. novembra 2012, ktorým sa mení a dopĺňa príloha II k nariadeniu Európskeho parlamentu a Rady (ES) č. 1333/2008, pokiaľ ide o používanie polyglycitolového sirupu v niekoľkých kategóriách potravín (5), jej bolo pridelené číslo E 964. Preto by sa mali prijať špecifikácie pre uvedenú prídavnú látku.
            
         
               (3)
            
            
               Je potrebné vziať do úvahy špecifikácie a analytické techniky pre prídavné látky, ako bolo navrhnuté Spoločným expertným výborom FAO/WHO pre prídavné látky v potravinách.
            
         
               (4)
            
            
               Nariadenie (EÚ) č. 231/2012 by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat a Európsky parlament ani Rada proti nim nevzniesli námietku,
            
         PRIJALA TOTO NARIADENIE:
   Článok 1
   Príloha k nariadeniu (EÚ) č. 231/2012 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jej uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné v členských štátoch.
      V Bruseli 8. novembra 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 354, 31.12.2008, s. 16.
   
      (2)  Ú. v. EÚ L 354, 31.12.2008, s. 1.
   
      (3)  Ú. v. EÚ L 83, 22.3.2012, s. 1.
   
      (4)  Pracovná skupina EFSA pre prídavné látky v potravinách a zdroje živín pridávané do potravín (Additives and Nutrient Sources added to Food – ANS); Vedecké stanovisko k používaniu polyglycitolového sirupu ako prídavnej látky v potravinách na žiadosť Európskej komisie. EFSA Journal (Vestník EFSA) 2009; 7(12):1413.
   
      (5)  Pozri stranu 41 tohto úradného vestníka.
   
      PRÍLOHA
      V prílohe k nariadeniu (EÚ) č. 231/2012 sa za položku týkajúcu sa E 962 vkladá táto položka týkajúca sa E 964:
      
         „E 964 POLYGLYCITOLOVÝ SIRUP
         
         
                     
                        Synonymá
                     
                  
                  
                     Hydrogenovaný škrobový hydrolyzát, hydrogenovaný glukózový sirup a polyglucitol
                  
               
                     
                        Definícia
                     
                  
                  
                     Zmes pozostávajúca hlavne z manitolu a sorbitolu a menšieho množstva hydrogenovaných oligosacharidov, polysacharidov a maltrotriitolu. Vyrába sa katalytickou hydrogenáciou zmesi škrobových hydrolyzátov pozostávajúcich z glukózy, maltózy a vyšších glukózových polymérov, podobnou procesu katalytickej hydrogenácie používanej pri výrobe maltitolového sirupu. Výsledný sirup je odsolený iónovou výmenou a skoncentrovaný na požadovanú úroveň.
                  
               
                     Einecs
                  
                  
                      
                  
               
                     Chemický názov
                  
                  
                     Sorbitol: D-glucitol
                  
               
                     Maltitol: (α)-D-glukopyranozyl-1,4-D-glucitol
                  
               
                     Chemický vzorec
                  
                  
                     Sorbitol: C6H14O6
                     
                  
               
                     Maltitol: C12H24O11
                     
                  
               
                     Molekulová hmotnosť
                  
                  
                     Sorbitol: 182,2
                  
               
                     Maltitol: 344,3
                  
               
                     Skúška/obsah/rozbor
                  
                  
                     Najmenej 99 % celkových hydrogenovaných sacharidov na bezvodú bázu, najmenej 50 % polyolov s vyššou molekulovou hmotnosťou, najviac 50 % of maltitolu a najviac 20 % sorbitolu na bezvodú bázu
                  
               
                     
                        Opis
                     
                  
                  
                     Bezfarebná číra viskózna kvapalina bez zápachu
                  
               
                     
                        Označenie
                     
                  
                  
                      
                  
               
                     Rozpustnosť
                  
                  
                     Veľmi dobre rozpustný vo vode a slabo rozpustný v etanole
                  
               
                     Skúška na prítomnosť maltitolu
                  
                  
                     Vyhovuje skúške
                  
               
                     Skúška na prítomnosť sorbitolu
                  
                  
                     K 5 g vzorky sa pridá 7 ml metanolu, 1 ml benzaldehydu a 1 ml kyseliny chlorovodíkovej. Mieša sa a pretrepe v mechanickej trepačke, kým sa neobjavia kryštály. Kryštály sa prefiltrujú a rozpustia v 20 ml vriacej vody s obsahom 1 g hydrogenuhličitanu sodného. Kryštály sa prefiltrujú, premyjú 5 ml zmesi vody s metanolom (v pomere 1: 2) a vysušia sa na vzduchu. Takto získané kryštály monobenzylidínových derivátov sorbitolu sa topia pri teplote od 173 do 179 °C.
                  
               
                     
                        Čistota
                     
                  
                  
                      
                  
               
                     Obsah vody
                  
                  
                     Najviac 31 % (metóda Karla Fischera)
                  
               
                     Chloridy
                  
                  
                     Najviac 50 mg/kg
                  
               
                     Sírany
                  
                  
                     Najviac 100 mg/kg
                  
               
                     Redukčné cukry
                  
                  
                     Najviac 0,3 %
                  
               
                     Nikel
                  
                  
                     Najviac 2 mg/kg
                  
               
                     Olovo
                  
                  
                     Najviac 1 mg/kg“